b'\n_START_ARTICLE_\nRefugiat\n_START_PARAGRAPH_\nRefugiat "sur-place" este persoana care nu a fost refugiat \xc3\xaen momentul par\xc4\x83sirii \xc8\x9b\xc4\x83rii de origine, dar care, ulterior, a \xc3\xaenceput sa se team\xc4\x83 de persecu\xc8\x9bie pentru unul din motivele men\xc8\x9bionate \xc3\xaen Conven\xc8\x9bia din 1951._NEWLINE_Refugiat "de facto" este persoana care, de\xc8\x99i nu \xc3\xaendeplineste criteriile cuprinse \xc3\xaen defini\xc8\x9bia prezentat\xc4\x83 de Conven\xc8\x9bia din 1951, este considerat\xc4\x83 a avea nevoie de protec\xc8\x9bie datorit\xc4\x83 condi\xc8\x9biilor existente \xc3\xaen \xc8\x9bara de origine._NEWLINE_Refugiat "pe considerente umanitare" este persoana care, f\xc4\x83ra a \xc3\xaendeplini criteriile continute \xc3\xaen defini\xc8\x9ba dat\xc4\x83 \xc3\xaen Conven\xc8\x9bie, prime\xc8\x99te \xc3\xaen mod temporar protec\xc8\x9bie \xc8\x99i drept de \xc8\x99edere pe teritoriul unui stat de refugiu, pentru motive de ordin umanitar._NEWLINE_Refugiat "prima facie" este persoana care \xc3\xaen virtutea apartenen\xc8\x9bei la un anumit grup, considerat a fi supus persecu\xc8\x9biei \xc3\xaen totalitatea sa, se presupune ca are o temere bine \xc3\xaentemeiat\xc4\x83 de persecu\xc8\x9bie \xc3\xaen conformitate cu defini\xc8\x9bia data \xc3\xaen Conventie._NEWLINE_La nivel mondial, la sf\xc3\xa2r\xc8\x99itul anului 2011, aproximativ 42,5 milioane de persoane din \xc3\xaentreaga lume erau fie refugia\xc8\x9bi (15,4 milioane), fie persoane str\xc4\x83mutate \xc3\xaentr-o alt\xc4\x83 \xc8\x9bar\xc4\x83 (26,4 milioane), fie solicitan\xc8\x9bi de azil (895.000 de persoane). Cei mai mul\xc8\x9bi refugia\xc8\x9bi provin din Afganistan (2,7 milioane), urma\xc8\x9bi de cei din Irak (1,7 milioane), Somalia (1,1 milioane), Sudan (500.000) \xc8\x99i Republica Democrat\xc4\x83 Congo (491.000). \xc3\x8en anul 2011, peste 800.000 de persoane au fost nevoite s\xc4\x83 fug\xc4\x83 din \xc8\x9b\xc4\x83rile lor, acesta fiind cel mai mare num\xc4\x83r \xc3\xaenregistrat \xc3\xaen ultimii 11 ani.'